Yangwang. Yangvang (xitoycha: „yàngāng“, soʻzma-soʻz tarjima qilinganda „yuqoriga qarash“ degan maʼnoni anglatadi) BYD Auto kompaniyasiga qarashli Xitoyning hashamatli elektr avtomobil brendidir. Brendi logotipi qadimiy xitoy shriftida yozilgan boʻlib «Chaqmoq» degan maʼnoni anglatadi. Bu BYD kompaniyasi taqdim etgan „e4“ deb nomlangan patentlangan individual privod texnologiyasiga ega (IWD) birinchi avtomobil brendidir. Brendning birinchi modeli U8 katta hajmli yoʻltanlamasi (SUV) 2023-yilning 5-yanvarida Guanchjou avtosalonida rasman namoyish etildi. Shuningdek, ushbu koʻrgazmada BYD bosh direktori Van Chuanfu 2 soniyada 0-100 km/soat tezlikka erisha oladigan U9 elektr giperkarini ham taqdimotini oʻtkazdi.